Γιουσέφ Ελ-Αραμπί

Ο **Γιουσέφ Ελ-Αραμπί** (*Youssef El-Arabi,* , βερβερικά: ⵢⵓⵙⴼ ⵍⵄⴰⵕⴰⴱⵉ, γενν. 3 Φεβρουαρίου 1987)  είναι Μαροκινός επαγγελματίας ποδοσφαιριστής, ο οποίος αγωνίζεται ως επιθετικός για την ΦΚ Ναντ.

Γεννημένος στη Γαλλία, επέλεξε να εκπροσωπεί το Μαρόκο σε διεθνές επίπεδο, κάνοντας το ντεμπούτο του με την φανέλα της εθνικής ομάδας το 2010. Εκπροσώπησε τη χώρα σε τρεις διοργανώσεις του Κυπέλλου Εθνών Αφρικής (2012, 2013 και 2017).

Νωρίτερα, χάρις τα τεχνικά του προσόντα είχε χριστεί αρχηγός της εθνικής ομάδας Νέων της Γαλλίας (Κ-21) στο Futsal, στις αρχές του 2008.https://athletestories.gr/o-nomos-tou-el-arabi/

## Σταδιοδρομία σε συλλόγους

### Καέν/Αλ Χιλάλ
Στις 20 Δεκεμβρίου 2008, ο Ελ Αραμπί έκανε το ντεμπούτο του για την Καέν (και τη Λιγκ 1) σε έναν αγώνα εναντίον της Λυών, μπαίνοντας ως αλλαγή στο 76ο λεπτό. Αγωνίστηκε σε ακόμη 2 αγώνες τη σεζόν 2008-09 (και στους δύο ως αλλαγή), χωρίς να σημειώσει γκολ. Την επόμενη σεζόν (2009-10), σκόραρε 11 γκολ σε 34 αγώνες (σε 11 αγώνες μπήκε ως αλλαγή) για την Καέν, καθώς και έδωσε 8 ασίστ, στη Λιγκ 2. Τη σεζόν 2010-11, σκόραρε 17 γκολ σε 38 αγώνες για την Καέν, καθώς και έδωσε 5 ασίστ, στη Λιγκ 1.  

Μετά την απόρριψη των προσφορών από τη Σεβίλλη και την Τζένοα, τελικά υπέγραψε τετραετές συμβόλαιο με την Αλ Χιλάλ, τον Ιούλιο του 2011, με την οποία όμως αγωνίστηκε για έναν χρόνο, σημειώνοντας 32 εμφανίσεις και 16 γκολ. 

### Γρανάδα
Στις 19 Ιουλίου 2012, επέστρεψε στην Ευρώπη υπογράφοντας πενταετές συμβόλαιο με τη Γρανάδα της Πριμέρα Ντιβισιόν, με κόστος μεταγραφής 5 εκατομμυρίων ευρώ (ρεκόρ συλλόγου). Έκανε το ντεμπούτο του στις 20 Αυγούστου, στον εναρκτήριο αγώνα της ομάδας για τη σεζόν, στην ήττα με 1-0 εναντίον της Ράγιο Βαγιεκάνο. Σημείωσε το πρώτο γκολ του στις 7 Οκτωβρίου, με ένα πέναλτι στη νίκη με 2-1 επί της Μαγιόρκα και τα συνολικά 8 γκολ του σε 31 αγώνες, βοήθησαν την ομάδα να αποφύγει τον υποβιβασμό. 

Στη δεύτερη σεζόν του, σημείωσε 12 γκολ στο Στάδιο Νουέβο Λος Κάρμενες, συμπεριλαμβανομένου του πρώτου του χατ τρικ στην Πριμέρα Ντιβισιόν, στη νίκη με 3-1 επί της Μάλαγα, στις 8 Νοεμβρίου 2013. Στο τέλος της σεζόν, προτάθηκε ως ο Καλύτερος Αφρικανός παίκτης των Βραβείων της Πριμέρα Ντιβισιόν, χάνοντας όμως από το συμπαίκτη του Γιασίν Μπραχίμι. 

Στις 4 Οκτωβρίου 2014, ο Ελ Αραμπί σκόραρε στο 1ο λεπτό του αγώνα εναντίον της Μάλαγα, αν και η ομάδα του έχασε με 2-1. Έβαλε την ομάδα του μπροστά στο σκορ με ένα πέναλτι εναντίον της Λεβάντε στις 23 Φεβρουαρίου, αλλά αργότερα αποβλήθηκε για ένα καβγά με τον Ιβάν Ράμις, στην ήττα με το ίδιο σκορ. Η Γρανάδα απέφυγε τον υποβιβασμό στη διαφορά των γκολ. 

Στην τελευταία του σεζόν στη Γρανάδα, ο Ελ Αραμπί σημείωσε 17 γκολ σε 38 αγώνες, συμπεριλαμβανομένου ενός χατ τρικ στη νίκη με 5-1 επί της Λεβάντε στις 21 Απριλίου 2016. 

### Αλ Ντουχαΐλ
Στις 18 Ιουλίου 2016, υπέγραψε με τη Λεχβίγια του Πρωταθλήματος Κατάρ. Έκανε το ντεμπούτο του στις 17 Σεπτεμβρίου, σημειώνοντας το πρώτο γκολ της εντός έδρας νίκης με 4-0 επί της Μουαϊτέρ. Τα 24 γκολ του σε 18 αγώνες, τον έκαναν από κοινού κορυφαίο σκόρερ της σεζόν, μαζί με τον Μπάγκνταντ Μπουνετζάχ της Αλ Σαντ, ενώ η Λεχβίγια κέρδισε τον τίτλο. 

Στις 11 Δεκεμβρίου 2017, σημείωσε 6 γκολ σε έναν αγώνα για τη μετονομασμένη Αλ-Ντουχαΐλ, στη νίκη με 8-0 επί της Αλ Κορ για το κύπελλο. Η ομάδα του διατήρησε τον τίτλο του πρωταθλήματος και ήταν και πάλι ο κορυφαίος σκόρερ, με 26 γκολ σε 20 αγώνες, ένα παραπάνω από το συμπαίκτη του Γιουσέφ Μσακνί.

### Ολυμπιακός
Στις 6 Ιουλίου 2019, υπέγραψε τριετές συμβόλαιο με τον Ολυμπιακό, επιστρέφοντας στην Ευρώπη μετά από τρία χρόνια στο Κατάρ. Έκανε το ντεμπούτο του στη Σούπερ Λιγκ στις 24 Αυγούστου, σημειώνοντας το μοναδικό γκολ στην εντός έδρας νίκη εναντίον του Αστέρα Τρίπολης, με πέναλτι στο 7ο λεπτό. Τρεις μέρες αργότερα, σημείωσε και τα δύο γκολ στη εκτός έδρας νίκη με 2-1 επί της Κρασνοντάρ στον επαναληπτικό αγώνα των πλέι οφ του Τσάμπιονς Λιγκ, όπου η ομάδα προκρίθηκε στους ομίλους με συνολικό σκορ 6-1. 

Στις 11 Δεκεμβρίου 2019, ο Ελ Αραμπί σημείωσε το μοναδικό γκολ, με πέναλτι, εναντίον του Ερυθρού Αστέρα στον τελευταίο αγώνα του Ομίλου Β του Τσάμπιονς Λιγκ, με τον Ολυμπιακό να εξασφαλίζει μία θέση στο Γιουρόπα Λιγκ εις βάρος της σερβικής ομάδας. Στις 12 Ιανουαρίου 2020, σημείωσε χατ τρικ στην εκτός έδρας νίκη με 4-0 επί της Λαμίας.

Στις 27 Φεβρουαρίου 2020, ο Ολυμπιακός έπαιξε τον δεύτερο αγώνα του γύρου των 32 στο Emirates Stadium, όπου ο Ελ Αραμπί σκόραρε στο 119ο λεπτό της παράτασης για το 1-2 και να αποκλείσει την Άρσεναλ από το Γιουρόπα Λιγκ στα εκτός έδρας γκολ. Στις 28 Ιουνίου 2020, σκόραρε στη νίκη με 2-1 εναντίον της ΑΕΚ, με τον Ολυμπιακό να εξασφαλίζει τον 45ο τίτλο πρωταθλήματος, τον πρώτο μετά από τρία χρόνια.

Τις σεζόν 2019-20 και 2020-21 πέτυχε 20 και 22 γκολ αντίστοιχα στη Σούπερ Λιγκ και κέρδισε το βραβείο του πρώτου σκόρερ του ελληνικού πρωταθλήματος. Την σεζόν 2021-22 πέτυχε 16 γκολ στη Σούπερ Λιγκ, μόλις ένα λιγότερο από τον πρώτο σκόρερ στην σχετική κατάταξη.

## Εθνική ομάδα
Στις 5 Σεπτεμβρίου 2010, ο Ελ Αραμπί έκανε το ντεμπούτο του για την Εθνική Μαρόκου, μπαίνοντας ως αλλαγή στο 65ο λεπτό του αγώνα εναντίον της Κεντροαφρικανικής Δημοκρατίας. Ακολούθησαν οι αγώνες εναντίον της Τανζανίας και της Βόρειας Ιρλανδίας, όπου και στους 2 αγώνες αγωνίστηκε ως αναπληρωματικός. 

## Στατιστικά σταδιοδρομίας

### Συλλογικά

## Διακρίσεις

### Συλλογικές
** Καέν**

* **1** Πρωτάθλημα Λιγκ 2 Γαλλίας: 2010

**Αλ Χιλάλ**

* **1** Κύπελλο Πρίγκιπα Σαουντί: 2012

**Αλ Ντουχαΐλ** 

* **2** Πρωταθλήματα Κατάρ: 2016-17, 2017-18
* **1** Κύπελλο Κατάρ: 2018
* **2** Κύπελλα Εμίρη του Κατάρ: 2018, 2019
* **1** Κύπελλο Σεϊχη Γιασίμ Κατάρ: 2016

**Ολυμπιακός**
* **3** Πρωταθλήματα Ελλάδας: 2019-20, 2020-21, 2021-22
* **1** Κύπελλο Ελλάδας: 2019-20
* **1** ΟΥΕΦΑ Γιουρόπα Κόνφερενς Λιγκ: 2024

**ΑΠΟΕΛ**

* **1** Super Cup Κύπρου: 2024

### Ατομικές
* 2 φορές Χρυσό Παπούτσι στο Πρωτάθλημα Κατάρ: 2016-17 (24 γκολ) , 2017-18 (26 γκολ)
*
* 2 φορές Χρυσό Παπούτσι στο Πρωτάθλημα Ελλάδας: 2019-20 (20 γκολ), 2020-21 (22 γκολ)
* 1 φορά Χρυσό Παπούτσι στο Πρωτάθλημα Κύπρου: 2024-25 (13 γκολ)
* 2 φορές κορυφαίος ξένος παίκτης του Πρωτάθλημα Ελλάδας 2019-20, Πρωτάθλημα Ελλάδας 2020-21
* 2 φορές μέλος της καλύτερης ενδεκάδας του Πρωταθλήματος Ελλάδας: 2019-20, 2020-21
* Πολυτιμότερος παίκτης του  Πρωταθλήματος Ελλάδας: 2020-21
* 3 φορές Πολυτιμότερος παίκτης του Ολυμπιακού: 2019-20, 2020-21, 2021-22
* Δεύτερος σκόρερ στην ιστορία του Ολυμπιακού στις ευρωπαϊκές διοργανώσεις με 20 γκολ.
* Δεύτερος Μαροκινός σκόρερ στην ιστορία των ευρωπαϊκών κυπέλλων με 21 γκολ.
* Κορυφαίος Μαροκινός σκόρερ όλων των εποχών στα πρωταθλήματα που έχει αγωνιστεί (242 γκολ), αλλά και συνολικά με 307 τέρματα σε όλες τις διοργανώσεις.
* Ο πρώτος ξένος ποδοσφαιριστής στην ιστορία του Ολυμπιακού, που πετυχαίνει πέντε χατ-τρικ στο πρωτάθλημα.

## Παραπομπές


## Εξωτερικοί σύνδεσμοι
*   
* Προφίλ στο Transfermarkt.com

Κατηγορία:Μαροκινοί ποδοσφαιριστές
Κατηγορία:Γάλλοι μαροκινής καταγωγής
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Μαρόκου
Κατηγορία:Ποδοσφαιριστές Κυπέλλου Εθνών Αφρικής 2012
Κατηγορία:Ποδοσφαιριστές Κυπέλλου Εθνών Αφρικής 2013
Κατηγορία:Ποδοσφαιριστές Κυπέλλου Εθνών Αφρικής 2017
Κατηγορία:Ποδοσφαιριστές ΣΜ Καέν
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Αλ Χιλάλ ΦΚ
Κατηγορία:Ποδοσφαιριστές Σαουδαραβικού Επαγγελματικού Πρωταθλήματος
Κατηγορία:Μαροκινοί ποδοσφαιριστές στο εξωτερικό
Κατηγορία:Ποδοσφαιριστές Γρανάδα ΚΦ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Λέχβια ΣΚ
Κατηγορία:Ποδοσφαιριστές Πρωταθλήματος Κατάρ
Κατηγορία:Ποδοσφαιριστές Αλ Ντουχαΐλ ΣΚ
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ολυμπιακού Πειραιώς Β
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Παίκτες νικητές ΟΥΕΦΑ Κόνφερενς Λιγκ
Κατηγορία:Ποδοσφαιριστές ΑΠΟΕΛ
Κατηγορία:Ξένοι ποδοσφαιριστές στην Κύπρο